Vergifnis is reiniging en reiniging is vergifnis. God gee nie die een sonder die ander nie. God kan ’n sondaar rein en heilig voor Hom stel asof hy nog nooit gesondig het nie. God vergewe en vergeet. Hy dink nie eers weer oor daardie sonde nie. Vertrou God om jou te ver­gewe en te reinig.
So ver as wat die verste punte van die heelal van mekaar af is, so ver, en nog verder, vat Hy ons sondes se straf van ons af weg. (Ps 103:12, Die Boodskap)
Steve Hofmeyr is by die Menseregtekommissie aangekla oor iets wat hy tydens die Red October-optog gesê het. Op dieselfde dag as wat dié nuus bekend word, word twee ou mense van in die tagtig op hul Oos-Kaapse plaas keelaf gesny en hul seun ernstig gewond.
Met die subteks wat duidelik die raskwessie aanspreek, en emosies opjaag. Die twee berigte gister wat by verre die meeste leserskommentaar ontlok het, is juis die twee wat oor die plaasmoorde handel en veral die klag teen Steve.
Met dié opsommende situasieskets kan die analis besin oor die benadering wat hy gaan volg, wat hom nie ook by die Menseregtekommissie op die rooi tapyt gaan laat beland nie.
Of veroorsaak die konteks dat die rubriekskrywer se Skandinawiese velkleur vir sy woordkeuses ‘n ingeboude blok aan die been is?
Is dit moontlik vir hierdie rubriekskrywer om hierdie onderwerp aan te spreek deur die inspan van die gebruiklike gepoogde matige deurdagtheid van woordkeuses?
– Neem dit na die forums van die wêreld. Dit vereis dat suiwer volgens die internasionale reg gehandel moet word, en ordentlikheid koop punte.